
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 739 

18 Μαΐου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Μεταβίβαση δικαιώματος υπογραφής στον Προϊστά¬ 
μενο της ειδικής υπηρεσίας με τίτλο «Αρχή Πληρω¬ 
μής του ΚΠΣ, των κοινοτικών πρωτοβουλιών και του 
Ταμείου Συνοχής, και στον Προϊστάμενο της Γ' Μο- 
νάδος, να υπογράφουν «Με εντολή Γενικού Γραμ- 
ματέα Επενδύσεων και Ανάπτυξης» του Υπουργεί¬ 
ου Οικονομίας και Οικονομικών» . 1 

Κήρυξη υποχρεωτικής της από 23 Δεκεμβρίου 2003 
Σ.Σ.Ε. για τους όρους αμοιβής και εργασίας των Συ¬ 
ντακτών που εργάζονται στους ιδιωτικούς Τηλεο¬ 
πτικούς Σταθμούς Εθνικής Εμβέλειας. 2 

Έγκριση της αριθ. 1/2002 απόφασης του Διοικητικού 
Συμβουλίου του Νομικού προσώπου με την επω¬ 
νυμία «ΔΗΜΟΤΙΚΟ ΣΤΑΔΙΟ ΑΓΓΕΛΟ ΚΑΣΤΡΟΥ» 
περί ψήφισης Οργανισμού Εσωτερικής Υπηρε¬ 
σίας . 3 

Ορισμός μέλους της Δημοτικής Επιχείρησης Ύδρευ¬ 
σης - Αποχέτευσης Καθαριότητας του Δήμου Πε- 
λινναίων του Ν. Τρικάλων με πλήρη απασχόληση 


στην Επιχείρηση. 4 

Αποζημίωση των μελών του Δ.Σ.της ΔημοτικήςΕπιχεί- 
ρησης Ύδρευσης Αποχέτευσης - Καθαριότητας 
του Δήμου Πελινναίωντου Ν. Τρικάλων. 5 

Τροποποίηση του Οργανισμού Εσωτερικής Υπηρε¬ 
σίας του Δήμου Αβίας, Ν. Μεσσηνίας. β 

Τροποποίηση του Οργανισμού Εσωτερικής Υπηρε¬ 
σίας του Δήμου Χιλιοχωρίων, Ν. Μεσσηνίας. 7 

Καθιέρωση υπερωριακής νυχτερινής και εξαιρέσιμων 
ημερών εργασίας στο μόνιμο προσωπικό του Δή¬ 
μου Ιστιαίας, Ν. Εύβοιας για το έτος 2004 . 8 

Υπερωριακή απασχόληση των τριών μονίμων υπαλλή- 
λωντου Νομικού Προσώπου «Δημοτική Βιβλιοθήκη 
Παλαιού Φαλήρου». 9 


ΑΠΟΦΑΣΕΙ Σ 

Αριθ. 20324/ΔΙΟΕ 292 (1) 

Μεταβίβαση δικαιώματος υπογραφής στον Προϊστάμενο 
της ειδικής υπηρεσίας με τίτλο «Αρχή Πληρωμής του 
ΚΠΣ, των κοινοτικών πρωτοβουλιών και του Ταμείου 
Συνοχής, και στον Προϊστάμενο της Γ Μονάδος, να 
υπογράφουν «Με εντολή Γ ενικού Γ ραμματέα Επενδύ¬ 
σεων και Ανάπτυξης» του Υπουργείου Οικονομίας και 
Οικονομικών». 

Ο ΓΕΝΙΚΟΣ ΓΡΑΜΜΑΤΕΑΣ 
ΕΠΕΝΔΥΣΕΩΝ ΚΑΙ ΑΝΑΠΤΥΞΗΣ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν. 1558/1985 «Κυβέρνηση και Κυβερνητικά Όρ¬ 
γανα» και ειδικότερα των άρθρων 29 και 29Ατο οποίο προ¬ 
στέθηκε με το άρθρο 27 του Ν. 2081/1992 (ΦΕΚ137/Α) και 
(ΦΕΚ 154/Α) αντίστοιχα τροποποιήθηκε δε με το άρθρο 1 
παρ. 2α του Ν. 2469/1997 (ΦΕΚ 38/Α) και το γεγονός ότι, 
από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

β. Του Ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες δια¬ 
τάξεις», (ΦΕΚ251/Α) και ειδικότερα των άρθρων 8, 9, 10, 
19 και 20. 

γ. Του Π.Δ. 178/2000 «Οργανισμός του Υπουργείου 
Εθνικής Οικονομίας» (ΦΕΚ 165/Α). 

δ. Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (ΦΕΚ.57/Α). 

2. Την αριθμ. 14650/ΔΙΟΕ 85/17.3.2004 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ519/Β). 

3. Την αριθμ. 15719/ΔΙΟΕ 94/29.3.2004, απόφαση του 
Υφυπουργού Οικονομίας και Οικονομικών «Μεταβίβαση 
αρμοδιοτήτων και εξουσίας να υπογράφουν «Με εντολή 
Υφυπουργού» στο Γενικό Γραμματέα Επενδύσεων και 
Ανάπτυξης στους Γενικούς Διευθυντές Αναπτυξιακού 

Προγραμματισμού, Περιφερειακής Πολιτικής, Δημοσίων 
Επενδύσεων και Ιδιωτικών Επενδύσεων, στους Διευθυ¬ 
ντές, στους Προϊσταμένους των Ειδικών Υπηρεσιών, 
στους Προϊσταμένους Τμημάτων και Αυτοτελούς Γρα¬ 
φείου καθώς και στους Προϊσταμένους των Μονάδωντων 
Ειδικών Υπηρεσιών του Υπουργείου Οικονομίας και Οικο¬ 
νομικών». (ΦΕΚ556/Β). 

4. Την με αριθμ. πρωτ. 43491/ΔΙΟΕ 789/21.12.2000 
(ΦΕΚ 1639/Β) κοινή απόφαση των Υπουργών Εσωτερι¬ 
κών, Δημόσιας Διοίκησης και Αποκέντρωσης και Εθνικής 
Οικονομίας και Οικονομικών περί σύστασης ειδικής υπη¬ 
ρεσίας στο Υπουργείο Εθνικής Οικονομίας με τίτλο «Αρ¬ 
χή Πληρωμής του ΚΠΣ,των κοινοτικών πρωτοβουλιών και 
του Ταμείου Συνοχής» που υπάγεται στον Γενικό Γραμ¬ 
ματέα Επενδύσεων και Ανάπτυξης του Υπουργείου Οικο¬ 
νομίας και Οικονομικών. 

5. Την ανάγκη παροχής εξουσιοδοτήσεων υπογραφής 
για την αποτελεσματικότερη άσκηση των αρμοδιοτήτων 
της ειδικής αυτής υπηρεσίας με σκοπότηνταχύτερη διεκ¬ 
περαίωση των υποθέσεων που έχουν ανατεθεί σ’ αυτή, 
αποφασίζουμε: 

I. Μεταβιβάζουμε στον Προϊστάμενο της ειδικής υπηρε¬ 
σίας «Αρχή Πληρωμής του ΚΠΣ, των κοινοτικών πρωτο¬ 
βουλιών και του Ταμείου Συνοχής» καθώς και στον Προϊ¬ 
στάμενο της Γ’ Μονάδος αυτής, το δικαίωμα να υπογρά¬ 
φουν «Με εντολή Γενικού Γραμματέα Επενδύσεων και 
Ανάπτυξης» της πιο κάτω πράξεις: 

Α. Στον Προϊστάμενο της ειδικής υπηρεσίας: 

1. Την υπογραφή αιτήσεων, βεβαιώσεων & πιστοποιή¬ 
σεων που απαιτούνται για την είσπραξη της κοινοτικής 
συνδρομής γιατα Επιχειρησιακά Π ρογράμματα Κ. Π .Σ, τις 
κοινοτικές πρωτοβουλίες και το Ταμείο Συνοχής και υπο¬ 
βολή τους στις υπηρεσίες της Επιτροπής ΕΚ. 

2. Την υπογραφή προβλέψεων και εκτιμήσεωντων αιτή¬ 
σεων πληρωμής και υποβολή τους στην Επιτροπή ΕΚ. 

3. Την υπογραφή εγγράφων προς το Γενικό Λογιστήριο 
προσδιορισμού δικαιούχων των εισροών των διαρθρωτι¬ 
κών Ταμείων και του Ταμείου Συνοχής και κατανομής των 
εισροών των διαρθρωτικών Ταμείων και του Ταμείου Συ¬ 
νοχής στους δικαιούχους. 

4. Την υπογραφή αλληλογραφίας που αφορά άλατα θέ¬ 
ματα πληρωμών και εισροών με την Ε.Ε. το Γενικό Λογι¬ 
στήριο, τις διαχειριστικές αρχές και τους τελικούς δικαι¬ 
ούχους των Επιχειρησιακών Προγραμμάτων και του Τα¬ 
μείου Συνοχής. 

5. Την υπογραφή εισηγήσεων μέτρωνπου αφορούν την 
αποτελεσματικότερη λειτουργία του ΠΔΕ σχετικά με την 
απόδοση των πιστώσεων των διαρθρωτικών Ταμείων και 
του Ταμείου Συνοχής καθώς και την αποτελεσματικότερη 
λειτο υ ργία το υ Ο ΠΣ σχετικά με την επεξεργασία των στοι¬ 
χείων που χρησιμοποιούνται για τις Δηλώσεις - Βεβαιώ¬ 
σεις προς την Επιτροπή ΕΚ. 

6. Την υπογραφή των αποφάσεων συγκρότησης των 
ομάδων ελέγχου και όλων των απαραίτητων εγγράφων 
για την πραγματοποίηση των ελέγχων τόσο των προ¬ 
γραμματισμένων όσο και των έκτακτων. 

7. Την υπογραφή των εισηγήσεων που αφορούν τη λή¬ 
ψη διορθωτικών μέτρων με βάση τα πορίσματα των ελέγ¬ 
χων και τις επιστολές ενημέρωσης των ενδιαφερομένων, 
την αποστολή τους στις αρμόδιες υπηρεσίες και φορείς. 


8. Την υπογραφή των εισηγήσεων που αφορούν την 
εφαρμογή των παρ. 4 και 5 του άρθρου 9 του Ν. 2860/ 
2000 και την αποστολή τους στις αρμόδιες υπηρεσίες και 
φορείς. 

9. Την υπογραφή της σχετικής με τους ελέγχους αλλη¬ 
λογραφία με τις υπηρεσίες της Επιτροπής και του Ελε¬ 
γκτικού Συνεδρίου. 

10. Την υπογραφή της αλληλογραφίας προς τις υπηρε¬ 
σίες και φορείς σχετικά με παρατηρήσεις και αιτήσεις πα¬ 
ροχής στοιχείων συνεπεία ελέγχων που πραγματοποιεί η 
αρχή πληρωμής ή η Επιτροπή ΕΚ ή το Ελεγκτικό Συνέ¬ 
δριο. 

11. Την υπογραφή της αλληλογραφίας προς τις υπηρε¬ 
σίες και φορείς σχετικά με την εφαρμογή διορθώσεων. 

12. Την υπογραφή των αποφάσεων έγκρισης των εκθέ¬ 
σεων ελέγχου και των πορισμάτων του άρθρου 1 της ΚΥΑ 
907/052/2.7.2003 (ΦΕΚ Β 878). 

13. Την υπογραφή των αναγκαίων εγγράφων και απο¬ 
φάσεων για την εφαρμογή του άρθρου 7 της ανωτέρω 
ΚΥΑ. 

14. Την υπογραφή των αδειών του προσωπικού, την αλ¬ 
ληλογραφία με τους φορείς προέλευσης των αποσπα¬ 
σμένων στην ειδική υπηρεσία σχετικά με διοικητικά και οι¬ 
κονομικά θέματα. 

15. Την υπογραφή αποφάσεων μετακινήσεων του προ¬ 
σωπικού στο εσωτερικό και στο εξωτερικό και την έγκρι¬ 
ση της σχετικής δαπάνης. 

16. Την εισήγηση για την οργάνωση και εκπαίδευση του 
προσωπικού. 

Β. Στον Προϊστάμενο της Γ μονάδος: 

Το δικαίωμα υπογραφής του ακριβούς αντιγράφου των 
εγγράφων της ειδικής υπηρεσίας. 

II. Ορίζουμε όπως: 

1. Τα έγγραφα που υπογράφονται «Με εντολή Γ ενικού 
Γραμματέα Επενδύσεων και Ανάπτυξης» από τον Προϊ¬ 
στάμενο της ειδικής υπηρεσίας «Αρχή Πληρωμής του 
ΚΠΣ, των κοινοτικών πρωτοβουλιών και του Ταμείου Συ¬ 
νοχής» καθώς και από τον Προϊστάμενο της Γ Μονάδος 
αυτής θα κοινοποιούνται σε αντίγραφο στο Γ ραφείο μας. 

2. Τα έγγραφα που υπογράφονται από τους Προϊστα¬ 
μένους της ειδικής υπηρεσίας σύμφωνα με την παρεχό¬ 
μενη από την απόφαση αυτή εξουσιοδότηση, δικαιούται 
να υπογράφει αντίστοιχα και ο ιεραρχικά Προϊστάμενός 
τους. 

3. Οι εξουσιοδοτούμενοι μπορούν με έγγραφη επαρκή 
αιτιολόγηση, να υποβάλλουν στο αμέσως ανώτερο κλιμά¬ 
κιο για υπογραφή έγγραφα, πράξεις ή γενικά αποφάσεις 
που πρέπει να εκδοθούν από αυτό. Το αμέσως ανώτερο 
κλιμάκιο αποφασίζει σχετικά. 

4. Όταν απουσιάζει ή κωλύεται για οποιοδήποτε λόγο ο 
Προϊστάμενος της ειδικής υπηρεσίας, οι αρμοδιότητες, 
αυτού ασκούνται από τον Γ ενικό Γ ραμματέα Επενδύσεων 
και Ανάπτυξης. 

5. Όταν απουσιάζει ή κωλύεται για οποιοδήποτε λόγω ο 
Προϊστάμενος Μονάδος της ειδικής υπηρεσίας, οι αρμο¬ 
διότητες αυτού ασκούνται από τον αρχαιότερο Προϊστά¬ 
μενο Μονάδος. 

Οι αρμοδιότητες που σύμφωνα με την παρούσα από¬ 
φαση μεταβιβάζονται, μπορούν να ασκούνται και από τον 
ίδιο το Γενικό Γ ραμματέα Επενδύσεων και Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαΐου 2004 

Ο Γενικός Γραμματέας 
ΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ 

-♦- 

Αριθ. 11385 (2) 

Κήρυξη υποχρεωτικής της από 23 Δεκεμβρίου 2003 
Σ.Σ.Ε. για τους όρους αμοιβής και εργασίας των Συ¬ 
ντακτών που εργάζονται στους ιδιωτικούς Τηλεοπτι¬ 
κούς Σταθμούς Εθνικής Εμβέλειας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου 11 του Ν. 
1876/1990. 

2. Την αριθ. 80015/22.4.2004 απόφαση ανάθεσης αρ¬ 
μοδιοτήτων στον Υφυπουργό Απασχόλησης και Κοινωνι¬ 
κής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 30ης Απριλίου 2004. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την από 23 Δεκεμβρίου 
2003 Σ.Σ.Ε. για τους όρους αμοιβής και εργασίας των Συ¬ 
ντακτών που εργάζονται στους ιδιωτικούς Τηλεοπτικούς 
Σταθμούς Εθνικής Εμβέλειας για όλους τους εργοδότες 
και εργαζομένους του επαγγέλματος στον κλάδο που 
αφορά αυτή. 

2. Η ισχύς της απόφασης αυτής αρχίζει από 8.1.2004. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαΐου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. 16452/2002 (3) 

Έγκριση της αριθ. 1/2002 απόφασης του Διοικητικού 
Συμβουλίου του Νομικού προσώπου με την επωνυμία 
«ΔΗΜΟΤΙΚΟ ΣΤΑΔΙΟ ΑΓΓΕΛΟΚΑΣΤΡΟΥ» περί ψήφι¬ 
σης Οργανισμού Εσωτερικής Υπηρεσίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξειςτου Ν.1586/1986. 

2. Τις διατάξειςτου άρθρου 12τουΝ. 1188/1981 όπως 
συμπληρώθηκαν με το άρθρο 26 του Ν. 1832/1989, και 
αντικαταστάθηκανμετοάρθροδπαρ. 5του Ν.2307/1995. 

3. Τις διατάξεις των άρθρων 26,198, και 203 του Δ.Κ.Κ 
(Π.Δ. 410/1995). 


4. Τις διατάξεις των άρθρων 9 παρ. 6,7 και 8 του Ν. 
2503/1997, 9 παρ. 16του Ν. 2623/1998 και 11 παρ. 1 και 9 
του Ν. 2839/2000. 

5. Τις διατάξειςτου άρθρου 12του Ν. 2880/2001. 

6. Την αριθ. 6788/6.4.2001 (ΦΕΚ 474/τ.Β'/2001) απόφα¬ 
σή μας με την οποία συστήθηκε στο Δήμο Αγγελοκά- 
στρου ίδιο Νομικό Πρόσωπο Δημοσίου Δικαίου με την 
επωνυμία «Δημοτικό Στάδιο Αγγελοκάστρου». 

7. Την αριθ. 1/2002 απόφαση του Διοικητικού Συμβουλί¬ 
ου του Ν.Π.Δ.Δ με την επωνυμία «Δημοτικό Στάδιο Αγγε- 
λοκάστρου» με την οποία ψηφίστηκε ο Ο.Ε.Υ αυτού. 

8. Την αριθ. 28/2002 απόφαση του Δημοτικού Συμβου¬ 
λίου Αγγελοκάστρου, με τις οποίες εγκρίθηκε ο Ο.Ε.Υ του 
Ν.Π.Δ.Δ με την επωνυμία «Δημοτικό Στάδιο Αγγελοκά- 
στρου», όπως καταρτίστηκε με την αριθ. 1/2002 απόφαση 
του Διοικητικού Συμβουλίου αυτού. 

9. Την σύμφωνη γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α Νομού Αιτ/νίας, που διατυ¬ 
πώθηκε με την αριθ. 112/2002 απόφασή του. 

10. Την αριθ. 241 /Γ.Γ/18.8.1998 (ΦΕΚ939/1.9.1998,τ.Β') 
απόφαση του Γ ενικού Γ ραμματέα Περιφέρειας Δυτικής 
Ελλάδας περί «Μεταβίβασης αρμοδιοτήτων και παροχή 
εξουσιοδότησης υπογραφής αποφάσεων», αποφασίζου¬ 
με: 

Εγκρίνουμε την αριθ. 1/2002 απόφαση του Διοικητικού 
Συμβουλίου του Ν.Π.Δ.Δ με την επωνυμία «Δημοτικό Στά¬ 
διο Αγγελοκάστρου», περί ψήφισης του Ο.Ε.Υ αυτού, 
όπως παρακάτω αναλυτικά αναφέρεται: 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ ΤΟΥ ΔΗΜΟΤΙΚΟΥ 
ΣΤΑΔΙΟΥ ΑΓΓΕΛΟΚΑΣΤΡΟΥ 

1. Οι Υπηρεσίες του Δημοτικού Σταδίου Αγγελοκά- 
στρου λειτουργούν σε επίπεδο Γ ραφείου ανάλογα με τη 
δυναμικότητα του χώρου, σύμφωνα με την υπ’ αριθμ. 
6788/6.4.2001 καταστατική πράξη προσαρμογής του. Σε 
επίπεδο Γ ραφείου Γ υμναστηρίου ασκούνται όλες οι αρ¬ 
μοδιότητες του Δημοτικού Σταδίου Αγγελοκάστρου. 

Άρθρο 2 

Στην αρμοδιότητα του Γραφείου ανήκει η άσκηση όλων 
των αρμοδιοτήτων του Νομικού Προσώπου. 

Άρθρο 3 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ 
ΝΟΜΙΚΟΥ ΠΡΟΣΩΠΟΥ 
«ΔΗΜΟΤΙΚΟ ΣΤΑΔΙΟ ΑΓΓΕΛΟΚΑΣΤΡΟΥ» 

Οι Θέσεις των κατηγοριών ΠΕ, ΤΕ, και ΔΕ κατατάσσο¬ 
νται στους βαθμούς Δ' (εισαγωγικός), Γ, Β', και Α' (κατα¬ 
ληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός), Δ', Γ ,Β' (καταληκτικός) 

Οι θέσεις που προβλέπονται ανά κατηγορία και κλάδο 


είναι οι εξής: 

ΚΑΤΗΓΟΡΙΑ ΤΕ 


ΚΛΑΔΟΣ 

ΘΕΣΕΙΣ 

ΘΕΣΕΙΣ 


ΠΡΟΒΛΕΠΟΜΕΝΕΣ 

ΚΑΛΥΦΘΕΙΣΕΣ 

ΤΕ 

ΔΙΟΙΚΗΤΙΚΟΥ/ 

ΛΟΓΙΣΤΙΚΟΥ 

1 

0 

ΚΑΤΗΓΟΡΙΑ ΔΕ 

ΚΛΑΔΟΣ ΘΕΣΕΙΣ ΘΕΣΕΙΣ 

ΠΡΟΒΛΕΠΟΜΕΝΕΣ ΚΑΛΥΦΘΕΙΣΕΣ 
ΤΕ 1 0 

ΔΙΟΙΚΗΤΙΚΩΝ/ 

ΓΡΑΜΜΑΤΕΩΝ 

ΘΕΣΕΙΣ ΕΠΟΧΙΑΚΟΥ ΠΡΟΣΩΠΙΚΟΥ 

Προβλέπονταιδύο (2) θέσεις διαφόρων ειδικοτήτων για 
την αντιμετώπιση εποχικών, περιοδικών ή πρόσκαιρων 
αναγκών (άρθρο 18παρ. 12 Ν. 2503/1997). 

Άρθρο 4 

Ως προϊστάμενος του Γραφείου ορίζεται υπάλληλος 
που προέρχεται από τις κατηγορίες ΠΕ και ελλείψει αυ¬ 
τού ΤΕ και ελλείψει αυτού ΔΕ. 

Άρθρο 5 

Για το διορισμό τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 6 

Από την ψήφιση του παραπάνω Οργανισμού Εσωτερικής 
Υπηρεσίας προκαλείται δαπάνη σε βάρος του προϋπολο¬ 
γισμό του οικονομικού έτους 2002 ο οποίος ενισχύεται από 
τους ΚΑΠ ύψους 26.000.000 δρχ. (Ευρώ 58.694,00) περί¬ 
που εφόσον προσληφθούν όλοι και για τα επόμενα οικονο¬ 
μικά έτη το ύψος της δαπάνης δεν μπορεί να προσδιορι¬ 
στεί. 

Άρθρο 11 

Η ισχύς του παρόντος Οργανισμού αρχίζει από την δη¬ 
μοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 28 Απριλίου 2004 

Με εντολή Γ ενικού Γ ραμματέα Περιφέρειας 
Ο Γενικός Διευθυντής κ.α.α. 

ΧΛΟΗ ΚΑΤΣΟΥΛΑ 

-♦- 

Αριθ. 3752 (4) 

Ορισμός μέλους της Δημοτικής Επιχείρησης Ύδρευσης - 
Αποχέτευσης Καθαριότητας του Δήμου Πελινναίων 
του Ν.Τρικάλων με πλήρη απασχόληση στην Επιχείρη¬ 
ση. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν.2503/1997 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 


2. Τις διατάξεις του Ν.2647/1998 «Μεταβίβαση αρμο¬ 
διοτήτων στις Περιφέρειες και την Αυτοδιοίκηση και άλ¬ 
λες διατάξεις». 

3. Τις διατάξεις του άρθρου 3 παρ.7 του Ν. 1069/1980 
«περί κινήτρων για την ίδρυση επιχειρήσεων ύδρευσης 
και αποχέτευσης», όπως τροποποιήθηκαν με τις διατά¬ 
ξεις του άρθρου 8 του Ν.2839/12.9.2000. 

4. Την αριθμ.4/2004 απόφαση-πρόταση του Διοικητικού 
Συμβουλίου της Δημοτικής Επιχείρησης Ύδρευσης -Απο¬ 
χέτευσης - Καθαριότητας του Δήμου Πελινναίων του Νο¬ 
μού Τρικάλων «Περί ορισμού μέλους του Δ.Σ. με πλήρη 
απασχόληση στην Επιχείρηση». 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της Επιχείρησης ύψους 7.500.00. Ευρώ για το τρέχον 
έτος για την οποία έχει εγγράφει ανάλογη πίστωση στον 
προϋπολογισμό του Νομικού Προσώπου της Επιχείρη¬ 
σης, αποφασίζουμε: 

Ορίζουμε ότι ο Μπάρδας Νικόλαος, Αντιπρόεδρος του 
Διοικητικού Συμβουλίου της Δημοτικής Επιχείρησης 
Ύδρευσης - Αποχέτευσης - Καθαριότητας του Δήμου Πε- 
λινναίων του Ν. Τρικάλων θα έχει πλήρη απασχόληση 
στην Επιχείρηση για το έτος 2004 με τις ακόλουθες αρ¬ 
μοδιότητες. 

1. Την έκδοση καθημερινού προγράμματος εσωτερικών 
και εξωτερικών εργασιών της Επιχείρησης. 

2. Ορίζεται υπεύθυνος για το προσωπικό της Επιχείρη¬ 
σης. 

3. Την αντιμετώπιση των διαφόρων προβλημάτων που 
θα προκύπτουν στο δίκτυο ύδρευσης-αποχέτευσης κα¬ 
θώς και στην καθαριότητα. 

4. Τον έλεγχο πάσης φύσεως εργασιών που αφορούν 
την Επιχείρηση, ενημερώνοντας καθημερινά τον Πρόε¬ 
δρο για την πρόοδο αυτών ή όταν απαιτείται το Διοικητι¬ 
κό Συμβούλιο της Επιχείρησης. 

Η αμοιβή του ανωτέρω καθορίζεται στις 7.500.00 Ευρώ 
ετησίως και η δαπάνη αυτή θα βαρύνει τον Κ.Α.61.01 του 
σκέλους των εξόδων του προϋπολογισμού της Επιχείρη¬ 
σης του οικ.έτους 2004 στον οποίο έχει εγγράφει ανάλο¬ 
γη πίστωση. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Τρίκαλα, 28 Απριλίου 2004 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-Φ- 

Αριθ. 3753 (5) 

Αποζημίωση των μελών του Δ.Σ.της ΔημοτικήςΕπιχείρη- 
σης Ύδρευσης Αποχέτευσης - Καθαριότητας του Δή¬ 
μου Πελινναίωντου Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τιςδιατάξειςτου Ν.2503/1997«Διοίκηση .Οργάνωση 
.Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του Ν.2647/1998 «Μεταβίβαση αρμο¬ 
διοτήτων στις Περιφέρειες και την Αυτοδιοίκηση και άλ¬ 
λες διατάξεις». 

3. Τις διατάξεις του άρθρου 3 παρ.7 του Ν. 1069/1980 
«περί κινήτρων για την ίδρυση επιχειρήσεων ύδρευσης 
και αποχέτευσης», όπως τροποποιήθηκαν με τις διατά¬ 
ξεις του άρθρου 8 του Ν.2839/12.9.2000. 

4. Την αριθμ. 5/2004 απόφαση-πρόταση του Διοικητι¬ 
κού Συμβουλίου της Δημοτικής Επιχείρησης Ύδρευσης - 
Αποχέτευσης - Καθαριότητας του Δήμου Πελινναίωντου 
Νομού Τρικάλων. 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της Επιχείρησης ύψους2.640,60ευρώ γιατοτρέχονέτος 
για την οποία έχει εγγράφει ανάλογη πίστωση στον προ¬ 
ϋπολογισμό του Νομικού Προσώπου της Επιχείρησης, 
αποφασίζουμε: 

Καθορίζουμε την αποζημίωση των μελών του Διοικητι¬ 
κού Συμβουλίου της Δημοτικής Επιχείρησης Ύδρευσης - 
Αποχέτευσης - Καθαριότητας του Δήμου Πελινναίωντου 
Ν. Τρικάλων, για τη συμμετοχή τους στις συνεδριάσεις, 
σε 14.67 ευρώ ανά συνεδρίαση. 

Ο αριθμός των συνεδριάσεων θα ανέρχεται σε τρεις (3) 
το πολύ συνεδριάσεις το μήνα που θα πραγματοποιού¬ 
νται εκτός των ωρών εργασίας των υπηρεσιών της Επι¬ 
χείρησης. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Επιχείρησης 
ύψους 2.640,60 ευρώ για το τρέχον έτος για την οποία 
έχει εγγράφει ανάλογη πίστωση στον Κ.Α. 61.01 του σκέ¬ 
λους των εξόδων του προϋπολογισμού της επιχείρησης 
οικ. Έτους 2004. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Τρίκαλα, 28 Απριλίου 2004 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθ. 4692 (6) 

Τροποποίηση του Οργανισμού Εσωτερικής Υπηρεσίας 
του Δήμου Αβίας, Ν. Μεσσηνίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12τουΝ. 1188/1981 όπως 
αυτές τροποποιήθηκαν από τις ίδιες των άρθρων 8 παρ. 5 
του Ν. 2307/1995 και 1 παρ. 2εδαφ. στ’ του Ν. 2503/1997, 
περί οργανισμών εσωτερικής υπηρεσίας των ΟΤΑ Α' βαθ¬ 
μού. 

2. Την αριθμ. 5504/28.4.1999 απόφασή μας η οποία δη- 
μοσιεύθηκε στο ΦΕΚ 1430 /τ. Β'/12.7.1999 με την οποία 
εγκρίθηκε ο ΟΈΎτου Δήμου Αβίας. 

3. Τις αριθμ. 123/2003 και 1/2004 αποφάσεις του Δ.Σ. 
Αβίας με τις οποίες τροποποιείται(συμπληρώνεται) ο 
ΟΈΎ. του δήμου με την διαγραφή και την προσθήκη θέ¬ 
σεων, καθώς και με την σύσταση Γ ραφείου Τ αμιακής Υπη¬ 
ρεσίας. 


4. Την ομόφωνη γνωμοδότηση του Υπηρεσιακού Συμ¬ 
βουλίου των ΟΤΑ Ν. Μεσσηνίας για τις ανωτέρω αποφά¬ 
σεις του Δ.Σ. έτσι όπως αυτή διατυπώθηκε στα Πρακτικά 
Νο 11/11.12.2003 και Νο 3/27.2.2004, αντίστοιχα. 

5. Την αριθμ. 7092/1997 απόφασητου Γ.Γ.Π.Π «περί άσκη¬ 
σης αρμοδιοτήτων κατ’ εντολή» (ΦΕΚ 551/Β73.6.1998), 
αποφασίζουμε: 

Τροποποιούμετηναριθμ. 5504/28.4.1999 απόφασή μας 
η οποία δημοσιεύθηκε στο ΦΕΚ 1430/τ. Β'/12.7.1999 με 
την οποία εγκρίθηκε ο ΟΈΎ του Δήμου Αβίας, και ως 
εξής: 

1. Ως προς τις θέσεις των υφιστάμενων Τμημάτων: 

• Στο Κεφάλαιο, 2. Οι αναγκαίες οργανικές θέσεις που 
προβλέπονται κατά διοικητική μονάδα είναι οι εξής, στην 
παράγραφο Α. ΔΗΜΟΣΙΟΥ ΔΙΚΑΙΟΥ, 

- στο Τμήμα Διοικητικών Υπηρεσιών, διαγράφεται μία 
(από τις τέσσερις υφιστάμενες) θέσεις ΔΕ 1 Διοικητικών, 
και προστίθεται μία(1) θέση ΤΕ 17 Διοικητικού -Λογιστι¬ 
κού, 

- στο Τμήμα Οικονομικών Υπηρεσιών, διαγράφονται οι 
δύο (2) υφιστάμενες θέσεις ΔΕ 1 Διοικητικών, και προστί¬ 
θεται μία(1) θέση ΤΕ 17 Διοικητικού -Λογιστικού, 

- στο Τμήμα Τεχνικών Υπηρεσιών και Περιβάλλοντος, 
διαγράφεται η μία(1) υφιστάμενη θέση ΔΕ 1 Διοικητικών, 
και προστίθεται μία(1) θέση ΠΕ Μηχανικού, 

- στο Πλεονάζον προσωπικό, διαγράφεται η μία(1) θέση 
ΔΕ 1 Διοικητικού, λόγω συνταξιοδότησηςτης υπαλλήλου. 

2. Ως προς την σύσταση Γραφείου Ταμιακής Υπηρε¬ 
σίας: 

Α. Στο μέρος, I. ΣΧΕΔΙΑΓΡΑΜΜΑ ΟΡΓΑΝΟΓΡΑΜΜΑΤΟΣ 
ΤΟΥ ΔΗΜΟΥ ΑΒΙΑΣ, στο ΤΜΗΜΑ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ, προστίθεται Γ ραφείο Ταμιακής Υπηρεσίας. 

Β. Στο μέρος, 2. Οι αναγκαίες οργανικές θέσεις που 
προβλέπονται κατά διοικητική μονάδα είναι οι εξής: 

στο Τμήμα Οικονομικών Υπηρεσιών, προστίθεται Γρα¬ 
φείο Ταμιακής Υπηρεσίας, στο οποίο εντάσσονται: 

- οι υφιστάμενες στο τμήμα, μία(1) θέση ΠΕ 1 Διοικητι- 
κών(Οικονομολόγος) και μία(1) θέση ΤΕ 17 Διοικητικού - 
Λογιστικού. 

- και μία(1) -υφιστάμενη θέση- ΔΕ 1 Διοικητικών, από το 
τμήμα Διοικητικών Υπηρεσιών. 

Γ. Στο μέρος, II. ΑΡΜΟΔΙΟΤΗΤΕΣ ΥΠΗΡΕΣΙΩΝ, στο 
ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ, προστίθεται πα¬ 
ράγραφος 3, ως εξής: 

3. Γ ραφείο Ταμιακής Υπηρεσίας 

• Διαμόρφωση και παρακολούθηση των ταμιακών προ- 
γραμμάτωντου Δήμου με τη συνεχή παρακολούθηση των 
υποχρεώσεων και των αναμενόμενων εισπράξεων. 

• Παραλαβή των χρηματικών ενταλμάτων και διενέρ¬ 
γεια πληρωμών προς τους δικαιούχους μετά από έλεγχο 
των τυχόν επιπρόσθετων δικαιολογητικών που ορίζει ο 
νόμος. 

• Καταγραφή των διενεργούμενων πληρωμών σύμφω¬ 
να με τις ισχύουσες διαδικασίες. 

• Μέριμνα για την απόδοση των κάθε φύσης κρατήσε¬ 
ων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

• Διενέργεια εισπράξεων αντίστοιχων γραμματίων εί¬ 
σπραξης και σχετική ενημέρωση του περιοδικού αρχείου 
οφειλών κατά οφειλέτη. 

• Παρακολούθηση της πραγματοποίησης των υποχρε¬ 
ώσεων των οφειλετών προς το Δήμο και ενημέρωση του 
Λογιστηρίου για τις καθυστερούμενες οφειλές. 

• Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

• Παραλαβή των βεβαιωτικών καταλόγων των υποχρέ- 
ων και των αντίστοιχων φειλομένων στο Δήμο ποσών κα¬ 
τά κατηγορία προσόδου. Έκδοση και μέριμνα για την κοι¬ 
νοποίηση ατομικών προσκλήσεων προς τους οφειλέτες 
του Δήμου. 

• Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

• Τήρηση των διαδικασιών, αρχείων και γενικά λογα- 
ριασμώντου λογιστικού συστήματος του Δήμου που αφο¬ 
ρούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 

• Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

• Τήρηση του φυσικού ταμείου στα γραφεία του Δήμου. 
Διενέργεια χρηματικών δοσοληψιών με τις Τράπεζες. 

• Τήρηση αρχείου κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. 

Παροχή κάθε είδους στοιχείων που ζητούνται από δη¬ 
μόσιες -ελεγκτικές υπηρεσίες, σύμφωνα με τις εκάστοτε 
ισχύουσες διαδικασίες. 

- Κατά τα λοιπά ισχύει ως έχει η αριθμ. 5504/28.4.1999 
απόφασή μας η οποία δημοσιεύθηκε στο ΦΕΚ 1430/τ. Β'/ 
12.7.1999μετηνοποίαεγκρίθηκεοΟ.Ε.ΥτουΔήμουΑβίας. 

Από την παρούσα απόφαση δενπροκαλείται δαπάνη σε 
βάρος του προϋπολογισμού του Δήμου Αβίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 27 Απριλίου 2004 

Με εντολή Γενικού Γραμματέα Περιφέρειας 
Ο Διευθυντής 

I. ΚΥΒΕΛΟΣ 

-♦- 

Αριθ. 5431 (7) 

Τροποποίηση του Οργανισμού Εσωτερικής Υπηρεσίας 
του Δήμου Χιλιοχωρίων, Ν. Μεσσηνίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/1981 όπως αυ¬ 
τές τροποποιήθηκαν από τις ίδιες των άρθρων 8 παρ. 5 του 
Ν. 2307/1995 και 1 παρ. 2 εδαφ. στ'του Ν. 2503/1997, περί 
οργανισμών εσωτερικής υπηρεσίας των ΟΤΑ Α' βαθμού. 

2. Την αριθμ. 6328/1999 απόφασή μας η οποία δημοσι¬ 
εύθηκε στο ΦΕΚ 1105/Β/9.6.1999, με την οποία εγκρίθηκε 
ο Ο.Ε.Υτου Δήμου Χιλιοχωρίων (όπωςτροποποιήθηκε και 
ισχύει με τις Α.Π. 12459/22.9.2003 και 19664/3.2.2004 
όμοιες δικές μας). 

3. Την αριθμ. 2/2004 απόφαση του Δ.Σ. Χιλιοχωρίων πε- 
ρίτροποποίησης(συμπλήρωσης) του Ο.Ε.Υτου Δήμου, με 
την προσθήκη δύο (2) θέσεων στο εποχιακό προσωπικό. 


4. Την ομόφωνη γνωμοδότηση του Υπηρεσιακού Συμ¬ 
βουλίου των ΟΤΑ Ν. Μεσσηνίας έτσι όπως αυτή διατυπώ¬ 
θηκε στο Πρακτικό Νο 7/15.4.2004. 

5. Την αριθμ. 7092/1997 απόφαση του Γ.Γ. Π. Π «περί άσκη¬ 
σης αρμοδιοτήτων κατ’ εντολή» (ΦΕΚ551/Β/3.6.1998), απο¬ 
φασίζουμε: 

Τροποποιούμε την αριθμ. 6328/1999 απόφασή μας μετην 
οποία εγκρίναμε τον ΟΈ.Υ του Δήμου Χιλιοχωρίων (όπως 
τροποποιήθηκε και ισχύει με τις Α.Π. 12459/ 22.9.2003 και 
19664/3.2.2004 όμοιες δικές μας), και ως εξής: 

Α. Στο μέρος, Β. ΙΔΙΩΤΙΚΟΥ ΔΙΚΑΙΟΥ, στην παράγραφο 
• Εποχιακό προσωπικό προστίθενται δύο (2) θέσεις ΥΕ 
16 Γ ενικών Καθηκόντων. 

Κατά τα λοιπά ισχύει ως έχει η αριθμ. 6328/1999 από¬ 
φασή μας (ΦΕΚ 1105/Β79.6.1999) με την οποία εγκρίθηκε 
ο ΟΕΥ του Δήμου Χιλιοχωρίων (όπως τροποποιήθηκε και 
ισχύει με τις Α.Π. 12459/22.9.2003 και 19664/3.2.2004 
όμοιες δικές μας). 

Από την παρούσα απόφαση δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 29 Απριλίου 2004 

Με εντολή Γ ενικού Γ ραμματέα Περιφέρειας 
Ο Διευθυντής 
I. ΚΥΒΕΛΟΣ 

-Φ- 

Αριθ. 82/1772 (8) 

Καθιέρωση υπερωριακής νυχτερινής και εξαιρέσιμων 
ημερών εργασίας στο μόνιμο προσωπικό του Δήμου 
Ιστιαίας, Ν. Εύβοιας για το έτος 2004. 

Ο ΔΗΜΑΡΧΟΣ ΙΣΤΙΑΙΑΣ Ν. ΕΥΒΟΙΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, Ν.Π.Δ.Δ. Ο.Τ.Α. κ.λπ.» και άλλες συναφείς διατά¬ 
ξεις που δημοσιεύθηκε στο ΦΕΚ 297/Α/23.12.2003. 

2. Τις διατάξεις της παρ. 10 του άρθρου 12 του Ν. 
2503/1997, «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

3. Την με αριθμό 68/1999 Απόφαση Δημοτικού Συμβουλίου 
«Περί ψηφίσεως του οργανισμού Εσωτερικής Υπηρεσίας του 
Δήμου Ιστιαίας» που δημοσιεύθηκε στο ΦΕΚ949/Β/26.5.1999. 

4. Την με αριθμό 320/2000 Απόφαση Δημάρχου «Περί 
ανάθεσης καθηκόντων υπαλλήλων». 

5. Το γεγονός ότι απαιτείται πρόσθετη και υπερωριακή 
απασχόληση του προσωπικού για την κάλυψη των παρα¬ 
κάτω ν αναγκών του Δήμου: 

• Για την κάλυψη εποχιακών αναγκών, όπως ή άμεση 
αποκατάσταση και επισκευή οδοστρωμάτων καθώς και η 
διάνοιξη αυτών από χιονοπτώσεις η οποία επιβάλλεται να 
γίνεται κατά τους χειμερινούς μήνες. 

• Για τον έλεγχο της άσκησης υπαίθριου εμπορίου και 
λειτουργίας της εμποροπανήγυρης. 

• Για τη σύνταξη του ετήσιου απολογισμού, ισολογι¬ 
σμού οικονομικών καταστάσεων και την απογραφή. 

• Για έλεγχο δικτύων πληροφορικής - εκλογές - μετα¬ 
δημοτεύσεις - ετεροδημότες, αναθεώρηση εκλογικών κα¬ 
ταλόγων. 

• Για την καταχώρηση ενημέρωση λογαριασμών του 
Τέλους Ακίνητης Περιουσίας καθώς και των μετρήσεων 
ύδρευσης των εξαμήνων Ιστιαίας, Συνοικισμών και γεω¬ 
γραφικών διαμερισμάτων. 

• Για τη διοργάνωση πολιτιστικών, ψυχαγωγικών, επε- 
τειακών και κοινωνικών εκδηλώσεων, την υλοποίηση επι¬ 
μορφωτικών και εκπαιδευτικών προγραμμάτων. 

6. Το συνολικό αριθμό των υπηρετούντων μονίμων 
υπαλλήλων κατά κλάδο που είναι: 

- Π.Ε. 1 Διοικητικού: Τέσσερις (4) υπάλληλοι 

- Π.Ε. 3 Πολιτικών Μηχανικών: Ένας (1) υπάλληλος 

-Δ.Ε. 1 Διοικητικού: Επτά (7) υπάλληλοι 

- Δ.Ε. 15 Εισπρακτόρων: Ένας (1) υπάλληλος 

-Δ.Ε. 26 Μηχαν/των Αυτ/των: Ένας (1) υπάλληλος 

- Δ.Ε. 28 Χειριστών Μηχ/των Έργων: Τρεις (3) υπάλληλοι 

- Δ.Ε. 29 Οδηγών Αυτ/των: Τέσσερις: (4) υπάλληλοι 

- Δ.Ε. 30 Γενικών Καθηκόντων: Δύο (2) υπάλληλοι 

- ΥΈ. 1 Κλητήρων θυρωρών: Ένας (1) υπάλληλος 

- ΥΈ. 16 Προσωπικού Καθαριότητας: Δώδεκα (12) 
υπάλληλοι 

αποφασίζουμε: 

Καθιερώνουμε υπερωριακή, νυχτερινή και εξαιρέσιμων 
ημερών εργασία μέσα στα όρια που προβλέπουν οι διατάξεις 
του άρθρου 16του Ν. 3205/2003 για το έτος 2004 ως εξής: 

1. Προσωπικό Καθαριότητας 

Α. Εργασία Κυριακών και εξαιρέσιμων ημερών πέραν 
της υποχρεωτικής από 6η πρωινή έως 22η ώρα. 

• Για έντεκα (11) εργάτες καθαριότητας εκατό (100) 
ώρες. 

• Για τέσσερις (4) οδηγούς είκοσι (20) ώρες. 

Β. Υπερωριακή απογευματινή από 6η πρωινή μέχρι 22η 
ώρα. 

• Για έντεκα (11) εργάτες καθαριότητας εξακόσιες εξή¬ 
ντα (660) ώρες. 

• Γιατέσσερις (4) οδηγούς εκατόν πενήντα (150) ώρες. 

• Γιατρεις (3) χειριστές Μηχ/των έργων διακόσες εβδο¬ 
μήντα (270) ώρες. 

• Για ένα (1) Μηχ/τη αυτ/των ενενήντα (90) ώρες. 

2. Διοικητικό Προσωπικό 

Υπερωριακή απογευματινή μέχρι 22η ώρα. 

• Για τρεις (3) Διοικητικούς υπαλλήλους κατηγορίας 
ΠΕΙ εξακόσιες εβδομήντα (670) ώρες. 

• Για Δέκα τρεις (13) Διοικητικούς υπαλλήλους κατηγο¬ 
ρίας Π Ε1, ΔΕ 1, ΔΕ 15 και ΔΕ30 επτακόσιες είκοσι (720) ώρες. 

Ο αριθμός των υπαλλήλων και των ωρών καθορίζεται 
στα όρια των πιστώσεων του προϋπολογισμού με την πα¬ 
ρούσα, μη επιτρεπόμενης σε καμία περίπτωση της αύξη¬ 
σης των πιστώσεων αυτών με οποιοδήποτε τρόπο στην 
διάρκεια του έτους. 

Από την απόφαση αυτή προκαλείται δαπάνη ύψους 
12.434,70 ευρώ περίπου, η οποία βαρύνει τους 

- Κ.Α. 05/113.1 για 3.000,00 ευρώ 

- Κ.Α. 05/113.3 για 500 ευρώ 

- Κ.Α. 05/113.9-01 για 2.934,70 ευρώ 

- Κ.Α. 75/113.1 για 6.000,00 ευρώ 

του προϋπολογισμού του τρέχοντος έτους και δε θα 


υπερβαίνει κατά μήνα το ένα δωδέκατο (1/12) των εγγε¬ 
γραμμένων πιστώσεων. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιστιαία, 24 Μαρτίου 2004 
Ο Δήμαρχος 

ΕΥΑΓΓΕΛΟΣ ΕΥΑΓΓΕΛΟ Π Ο ΥΛΟΣ 

-♦- 

Απόφαση αριθ. 10 (9) 

Υπερωριακή απασχόληση των τριών μονίμων υπαλλήλων 
του Νομικού Προσώπου «Δημοτική Βιβλιοθήκη Παλαι¬ 
ού Φαλήρου. 

Η ΠΡΟΕΔΡΟΣ ΤΗΣ ΔΗΜΟΤΙΚΗΣ ΒΙΒΛΙΟΘΗΚΗΣ 
ΠΑΛΑΙΟΥ ΦΑΛΗΡΟΥ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995, «Δη¬ 
μοτικός και Κοινοτικός Κώδικας». 

2. Τις διατάξεις του άρθρου Ιδπαρ.Ι και3του Ν.3205/ 
2003 «Μισθολογικές ρυθμίσεις λειτουργών και υπαλλή¬ 
λων του Δημοσίου, ΟΤΑ» που αφορούν στην υπερωριακή 
απασχόληση. 

3. Την υπ’ αρ. 2/72757/0022/31.12.2003 εγκυκλίου του 
Υπουργείου Οικονομίας και Οικονομικών με θέμα «Παροχή 
οδηγιώνγιατηνεφαρμογήτωνδιατάξεωντου Ν.3205/ 2003. 

4. Την υπ’ αρ.1 απόφαση του Διοικητικού Συμβουλίου της 
Δημοτικής Βιβλιοθήκης που αφορούν στην καθιέρωση εργα¬ 
σίας σε δωδεκάωρη βάση των υπαλλήλωντου Νομικού Προ¬ 
σώπου του Δήμου με την επωνυμία «Δημοτική Βιβλιοθήκη». 

5. Την απόφαση Δημάρχου με αριθμό 51/21.2.2003, βά¬ 
σει της οποίας ο Δήμαρχος ορίζει ως Πρόεδρο του Διοι¬ 
κητικού Συμβουλίου του νομικού προσώπου του Δήμου 
με την επωνυμία «Δημοτική Βιβλιοθήκη» την Βασιλική Αν- 
δρικοπούλου. 

6. Τον κανονισμό λειτουργίας της υπηρεσίας. 

7. Το συνολικό αριθμό των υπηρετούντων τριών μονί¬ 
μων υπαλλήλων. 

8. Τις ανάγκες της υπηρεσίας, 

αποφασίζουμε: 

Την καθιέρωση υπερωριακής εργασίας Απογευματι¬ 
νών, Κυριακών και εξαιρέσιμων ημερών σε 3 μόνιμους 
υπαλλήλους, σε σύνολο ωρών ανά κλάδο μέχρι το τέλους 
του έτους 2004 ως εξής: 

ΚΛΑΔΟΣ ΑΡ. ΑΤΟΜΩΝ ΑΠΟΓΕΥΜΑΤΙΝΕΣ ΚΥΡΙΑΚΕΣ και 

ΕΞΑΙΡΕΣΙΜΕΣ 

ΔΕΙ 3 1620 432 

Η παρούσα προκαλεί δαπάνη που θα βαρύνει τον 
Κ.Α.113-1 ποσού 8.300,00 ευρώ. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλαιό Φάληρο, 3 Μάίου 2004 

Η Πρόεδρος του Δ.Σ. 

ΒΑΣΙΛΙΚΗ ΑΝΔΡΙΚΟΠΟΥΛΟΥ 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555, ί3Χ :210- 9472556 ϊπΙθγπθΙ : ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθΓηβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων Ι<0\Ε 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠθΙ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































